Diari Oficial de la Generalitat Valenciana


Sumari del DOGV 1366, del 20-08-1990 (1990/818510)

DECRET 130/1990, de 23 de juliol, del Consell de la Generalitat Valenciana, pel qual es creen sengles Instituts de Formació Professional a Mislata (València) i Callosa de Segura (Alacant).
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/23/130/dof/vci/html**

### Dades del document

Número de DOGV
:   1366

Data del DOGV
:   20-08-1990

Secció del DOGV
:   DISPOSICIONS GENERALS

Número del document
:   1990/818510


Data del document
:   23-07-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 130/1990, de 23 de juliol, del Consell de la Generalitat Valenciana, pel qual es creen sengles instituts de Formació Professional a Mislata (València) i Callosa de Segura (Alacant).  
La Constitució Espanyola, dins del capítol corresponent als drets i les llibertats, reconeix en l'article 27 el dret de tots a l?educació i encomana als poders públics la garantia efectiva d'aquest dret mitjançant una programació general de l?ensenyament amb la participació efectiva de tots els sectors afectats i la creació de centres docents.  
En compliment del manament constitucional i a fi de cobrir la demanda d'ensenyament en Formació Professional en aquelles localitats en què, amb major intensitat, hi ha la necessitat d'incrementar-ne l?oferta, cal crear nous centres docents públics a les localitats de Mislata (València) i Callosa de Segura (Alacant).  
Per això, segons que disposa l'article 17 de la Llei Orgànica 8/1985, de 3 de juliol, reguladora del dret a l?educació, i segons que preveu el Reial Decret 2093/1983, de 28 de juliol, apartat B) lletra d) de l'annex, sobre traspàs de funcionis i serveis de l'Administració de l?Estat a la Generalitat Valenciana en matèria d'educació, a proposta del Conseller de Cultura, Educació i Ciència i prèvia deliberació del Consell de la Generalitat Valenciana, en sessió celebrada el dia 23 de juliol de 1990,  
DECRETE:  
Article únic  
Es creen els Instituts de Formació Professional que figuren en l'annex d'aquest decret.  
DISPOSICIONS FINALS  
Primera  
Es faculta el Conseller de Cultura, Educació i Ciència perquè adopte les mesures necessàries envers l?execució del present Decret, i que acorda allò que pertoque pel que fa al personal docent, administratiu i subaltern.  
Segona  
Aquest Decret entrarà en vigor el mateix dia que es publique en el Diari Oficial de la Generalitat Valenciana.  
València, 23 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,  
ANTONIO ESCARRE ESTEVE  
ANNEX  
Servei Territorial de Cultura i Educació. València   
Denominació: Institut de Formació Professional.   
Domicili: C. del Quint (prolongació).   
Localitat: Mislata.   
Capacitat: 600 llocs escolars.  
Servei Territorial de Cultura i Educació. Alacant   
Denominació: Institut de Formació Professional.   
Domicili: Camí lo Gutiérrez (Barri del Palmerar).   
Localitat: Callosa de Segura.   
Capacitat: 360 llocs escolars.


Còpia Permalink ELI